गौरतलब है कि राष्ट्रमंडल खेलों में भारतीय महिलाओं ने अब तक चार स्वर्ण पदक जीते हैं। इनमें से तीन स्वर्ण भारोत्तोलन स्पर्धा में मिले हैं। प्रतियोगिता के पहले दिन मणिुपर की मीराबाई चानू ने 48 किलोग्राम भार वर्ग में स्वर्ण दिलाया था। इसके बाद मणिपुर की ही संजीता चानू ने 53 किलोग्राम भार में और पूनम यादव ने 69 किलोग्राम भार वर्ग में स्वर्ण पदक जीते हैं। साथ ही हरियाणा की मनु भाकर ने निशानेबाजी के 10 मीटर एयर पिस्टल स्पर्धा में स्वर्ण जबकि हीना सिद्वू ने इसी स्पर्धा में रजत पदक अपने नाम किए हैं।